รายงานการศึกษาวิจัยเรื่องโรคอ้วน และความเกี่ยวโยงของโรคอ้วน กับโรคอื่นๆ
ในเรื่องของการรักษาสุขภาพนั้น โรคอ้วนและความเกี่ยวโยงของโรคนี้กับโรคอื่นๆ หลายโรครวมทั้ง เบาหวาน และโรคหัวใจ กำลังได้รับความสนใจอย่างมา
แต่นักวิจัยบางคนกำลังมีคำถามเกี่ยวกับวิธีที่ดีที่สุดในการตรวจวัดว่าอ้วนแค่ไหนถึงจัดว่าเป็นโรคอ้วน และการศึกษาวิจัยใหม่พบว่าการวัดโรคอ้วนในคนอายุมากด้วยวิธีเดียวกับในคนอายุน้อย อาจได้ผลที่ไม่ถูกต้อง ปัจจุบันนี้นักวิจัยใช้ดัชนีมวลสารของร่างกายในการวัดความอ้วนความผอม ดัชนีมวลร่างกายหรือ Body Mass Index ที่เรียกย่อๆ ว่า MBIนั้น มาจากการเปรียบเทียบน้ำหนักตัว กับส่วนสูงของบุคคลและคิดคำนวณออกมาเป็นอัตราส่วนนักวิจัยพบว่าคนที่มี MBI สูงจะมีความเสี่ยงต่อการเป็นโรคภัยไข้เจ็บและการเสียชีวิตสูงเป็นเงาตามตัวอย่างไรก็ตาม ผู้เชี่ยวชาญที่คณะแพทยศาสตร์มหาวิทยาลัยคาลิฟอร์เนียวิทยาเขตลอสแอนเจลิสกล่าวว่า วิธีวัดแบบนี้อาจไม่ใช่สิ่งบ่งชี้ที่ถูกต้องเกี่ยวกับความเสี่ยงต่อโรคภัยไข้เจ็บในคนสูงอายุ ปรีดี ศรีคันธานผู้เชี่ยวชาญที่คณะแพทยศาสตร์ มหาวิทยาลัยคาลิฟอร์เนียอธิบายว่าคนเรานั้นเมื่ออายุมากขึ้น ส่วนสูงจะลดลงขณะที่มีความเปลี่ยนแปลงในโครงสร้างของกระดูก และปริมาณมวลกล้ามเนื้อก็จะลดลงด้วย ผลก็คือ ดัชนีมวลร่างกายอาจไม่ถูกต้องนัก ในการใช้วัดความอ้วนความผอมในคนสูงอายุนักวิจัยบางคนคิดว่า การใช้ขนาดรอบเอวในการวัดความอ้วนผอมอาจได้สิ่งบ่งชี้ที่ดีกว่าดัชนี MBI อย่างไรก็ตามผู้เชี่ยวชาญที่คณะแพทยศาสตร์ มหาวิทยาลัยคาลิฟอร์เนีย ซึ่งศึกษาข้อมูลต่างๆของคนสูงอายุจำนวนมากในเวลาราว 10 ปี พบว่า การวัดที่ถูกต้องกว่านั้น คืออัตราส่วนเปรียบเทียบขนาดรอบเอวกับรอบสะโพก ปรีดี ศรีคันธานกล่าววว่า อัตราส่วนเปรียบเทียบขนาดรอบเอวกับรอบสะโพกจะบอกถึงปริมาณไขมันในบริเวณช่องท้อง เทียบกับปริมาณไขมันในบริเวณช่วงสะโพกตอนบนซึ่งจะรวมถึงมวลกล้ามเนื้อด้วย จากการศึกษาในเวลา 12 ปี นักวิจัยพบว่า อัตราส่วนรอบเอวกับรอบสะโพกที่มากกว่าเป็นสิ่งบ่งชี้ที่ถูกต้อง กว่าในเรื่องความเสี่ยงต่อการเสียชีวิตในคนอายุ 60ปีขึ้นไป การที่อัตราส่วนเปรียบเทียบขนาดรอบเอวกับรอบสะโพกเป็นสิ่งบ่งชี้ที่ถูกต้องกว่าขนาดรอบเอวอย่างเดียวนั้นบ่งชี้ถึงความสำคัญของมวลกล้ามเนื้อ ดังนั้นในการรักษาสุขภาพ การเสริมสร้างมวลกล้ามเนื้อจึงเป็นเรื่องสำคัญนักวิจัยกล่าวว่า คนสูงอายุ จะยังคงสุขภาพดีอยู่ได้ หากยังทำกิจกรรมต่างๆ อยู่เสมอหรือออกกำลังกายอย่างสม่ำเสมอ และว่าผลการวิจัยแสดงว่าการรักษากล้ามเนื้อให้แข็งแรงเป็นกุญแจสำคัญของการรักษาสุขภาพ รายงานการวิจัยของปรีดี ศรีคันธาน ลงพิมพ์ในวารสาร Annals of Epidemiology